b'\n_START_ARTICLE_\nInternational Medical University\n_START_PARAGRAPH_\nInternational Medical University (IMU) er et privat engelskspr\xc3\xa5klig universitet i Kuala Lumpur i Malaysia, grunnlagt i 1992. Universitetet utdanner leger og driver forskning og annen utdannelse innen medisin og andre helsefag. Det fikk full universitetsstatus i 2001 og er internasjonalt i sin orientering. Hovedcampus ligger i Bukit Jalil i Kuala Lumpur og universitetet har ca. 3 300 studenter. Universitetet eies av selskapet IMU Health, som er et av tre datterselskaper i IHH Healthcare, ved siden av S\xc3\xb8r\xc3\xb8st-Asias st\xc3\xb8rste private helseselskap Parkway Pantai. St\xc3\xb8rste eier av IHH Healthcare og dermed IMU er den malaysiske regjeringens investeringsfond, Khazanah Nasional._NEWLINE_Blant fagomr\xc3\xa5dene universitetet dekker er medisin, odontologi, farmasi, farmas\xc3\xb8ytisk kjemi, sykepleie og sykepleievitenskap, ern\xc3\xa6ringsvitenskap, fysiologi, humanbiologi, bioteknologi, kiropraktikk\xc2\xa0og tradisjonell kinesisk medisin. Universitetet har samarbeid med en rekke universiteter rundt om i verden, s\xc3\xa6rlig Australia og Storbritannia.'